[{"text_idx": "#000019", "text": "Dyma brosiect arloesol, beiddgar, gyda\u2019r bwriad o weithio gydag \u2018Anedd Ni\u2019 i gynnig sesiynnau therapiwtig, addysgol, diwylliannol a chymdeithasol i oedolion a chanddynt anghenion dysgu penodol neu gorfforol. Rhoddwyd taw ar brosiect Lleisiau\u2019r Annedd mewn cydweithrediad ag Annedd Ni gan gyfyngiadau Covid, ac felly, gyda\u2019r awch eisoes yno i gyd-weithio gyda\u2019r mudiad yn glir, y mae\u2019r brwdfrydedd ac awydd i ail-gydio yn y cyswllt yn sylweddol."}, {"text_idx": "#000020", "text": "Wrth i Blas gyd-weithio ar brosiect diwylliannol-gyfnewidiol yn Iwerddon, sylwyd ar y modd y defnyddid elfennau \u2018traddodiadol\u2019 megis clocsio, noson lawen, canu gwerin \u2013 pethau hwyliog yn y bo\u0302n \u2013 i drochi\u2019r plant mewn hanes a diwylliant. Gwelwyd fod y plant mor brysur yn mwynhau eu hunain yn datblygu sgi\u0301l newydd, doedden nhw ddim yn sylweddoli eu bod, ar yr un pryd, yn hogi arfau ieithyddol. Roedden nhw\u2019n dysgu iaith heb sylwi eu bod yn dysgu. A dyma ble ddaeth y syniad gan Mared Huws. A hithau eisoes wedi bod yn gweithio gydag Anedd Ni am flynyddoedd, roedd yn gwbl naturiol oedd iddi blethu\u2019r deupeth ynghyd \u2013 gweithgareddau hwyliog, dargyfeiriol bron, a dysgu iaith. Gwelwyd hyn fel cyfle euraidd i alluogi carfan benodol o oedolion i ymdrochi\u2019n eu diwylliant eu hunain am y tro cyntaf \u2013 diwylliant amddifad efallai, i\u2019r unigolion dan sylw. Mae\u2019r prosiect yma felly\u2019n un sy\u2019n archwilio sut gallwn ddefnyddio gweithgareddau sydd yn dathlu hanes a diwilliant Cymru fel modd i anog a chefnogi dysgu Cymraeg i oedolion gydag anableddau dysgu. Ar ei ddiwedd, byddwn yn creu adroddiad neu becyn i fudiadau yn cyflwyno\u2019r arddulliau sydd wedi gweithio orau yn y broses o gaffael neu ddysgu iaith."}, {"text_idx": "#000022", "text": "GALWAD is part of UNBOXED: Creativity in the UK, co-commissioned with Creative Wales with funding from Welsh Government and UK Government. GALWAD was a week-long story told in real-time across social and broadcast channels which asked what if the future made contact with us. You can watch the full story at "}]